JERUSALEMIN MUUREILLA Syysjuhlat ja Messiaan paluu. Osa 2/4
Lars & Harriet Enarson
Shalom kaikille Jerusalemista.
Puhumme tänään Herran juhla-ajoista, ja erityisesti -
syksyn juhlista ensimmäisestä, pasuunansoiton juhlasta.
Jumalan Sanaa tuntevat tietävät, että -
siinä on kyse Jeshuan paluusta ja lopunajoista.
Ne liittyvät läheisesti pasuunan soittoon.
Kevään juhlat, pääsiäinen, happamattoman leivän juhla, -
uutislyhteen juhla ja helluntai toteutuivat, -
kun Jeesus oli maan päällä ensimmäistä kertaa.
Kesällä on tauko.
Syksyn juhlat ovat kaikki seitsemännessä kuussa.
Seitsemän on täydellisyyden luku.
Silloin ovat loput kolme Raamatun pääjuhlista.
Niistä ensimmäinen on pasuunansoiton juhla.
Luen ensin yhden raamatunpaikan.
On murheellista, että kirkko on suurelta osin -
luopunut näistä juhlista.
Eikä juhlista opeteta juuri ollenkaan kristityille nykyään.
Se on surullista.
Kristillisiä juhlia ei oikeastaan ole olemassakaan.
Joulua, pääsiäistä ja helluntaita pidetään kristillisinä juhlina,
mutta niiden perustaa ei opeteta Kirjoituksista.
Joulu ei edes kuulu Herran juhla-aikoihin.
Pääsiäisen ajankohta on vaihdettu, -
eikä sitä enää vietetä Jumalan kalenterin mukaan.
Siksi helluntain ajankohtakin voi heittää joskus jopa kuukaudella.
Luen nyt yhden jakeen Raamatusta.
1. Joh. 5:21-
Johannes kirjoittaa:
"Lapsukaiseni, kavahtakaa epäjumalia."
Kun Messias-uskoa levitettiin pakanakansojen keskuuteen,
kristinuskon sanomaa alettiin sopeuttaa -
apostolien jälkeisen sukupolven aikana perinteisiin,
joita Rooman valtakunnassa oli epäjumalien palvonnan jäljiltä.
Epäjumalien palvontaan pohjautuvat perinteet sekoittuivat -
evankeliumien mukaiseen kristilliseen uskoon.
Siitä seurasi myös se, -
että Jeesuksen syntymää alettiin viettää 25. joulukuuta.
Se oli Roomassa auringon- jumalan syntymäpäivä.
Auringonjumalan tilalle vaihdettiin Jeesus.
Niin saatiin joulujuhla, jota ei ole Kirjoituksissa.
Englannin kielen sana pääsiäinen, Easter -
on peräisin epäjumalasta nimeltä Eostre.
Eostrea juhlittiin pupuilla ja kananmunilla -
Raamatun pääsiäisen aikoihin.
Kristillinen sanoma ylösnousemuksesta sovitettiin -
epäjumalan palvonnan juhlaan.
Raamattu sanoo: "Lapsukaiset, kavahtakaa epäjumalia."
Pyhä, ainoa ja tosi Jumala ei halua sekoittua epäjumaliin!
Siksi on katsottava, mitä hän on sanonut Sanassaan -
omasta Pojastaan ja Raamatun juhlista.
Ensimmäinen syysjuhla on siis pasuunansoiton juhla.
Luemme 3. Mooseksen kirjan luvun 23 jakeen 23.
Ruots. Kansanraamatussa otsikkona on uudenvuodenjuhla,
mutta Raamatun mukaan uutta vuotta ei vietetä silloin.
Nykyjuutalaiset viettävät uutta vuotta silloin,
mutta Kirjoitusten mukaan uusivuosi oli 1. kuun 1. päivänä.
"Ja Herra puhui Moosekselle sanoen: 'Puhu israelilaisille ja sano:
Seitsemännessä kuussa, kuukauden ensimmäisenä päivänä,
pitäkää sapatinlepo, muistojuhla pasunaa soittaen, pyhä kokous.
Älkää silloin yhtään arkiaskaretta toimittako,
vaan tuokaa uhri Herralle."
Tästä juhlasta ei puhuta muualla Sanassa.
Se on muistojuhla, jolloin puhalletaan pasuunaan.
Pasuuna tarkoittaa sofaria, oinaan sarvea.
Mistä tässä on kyse?
Laissa siitä ei puhuta enempää.
Uuden testamentin avulla ymmärrämme asian.
Luetaan esimerkiksi 1. Tess. 4:15 ja eteenpäin.
"Sillä sen me sanomme teille Herran sanana,
että me, jotka olemme elossa, jotka jäämme tänne Herran tulemukseen,
emme suinkaan ehdi ennen niitä, jotka ovat nukkuneet.
Sillä itse Herra on tuleva alas taivaasta -
käskyhuudon, ylienkelin äänen ja Jumalan pasunan kuuluessa,
ja Kristuksessa kuolleet nousevat ylös ensin;
sitten meidät, jotka olemme elossa -
temmataan yhdessä heidän kanssaan pilvissä Herraa vastaan -
ja niin me saamme aina olla Herran kanssa."
Tässä kuvataan pasuunansoiton juhlan toteutumista.
Kyse on Messiaan paluusta, ylöstempauksesta -
ja ensimmäisestä ylösnousemuksesta.
Myös rabbit puhuvat pasuunan- soiton juhlasta näillä käsitteillä.
Ehkä kysyt, miksi siteeraamme rab- beja, jotka eivät usko Jeesukseen.
Rabbit ovat tutkineet pyhiä Kirjoituksia,
Jumalan antamaa ilmestystä Sanasta jo tuhansia vuosia.
Kirkko taas on jättänyt Kirjoitukset syrjään.
Niitä ei ole tutkittu syvällisesti.
Monet rabbit osaavat Kirjoitukset ulkoa.
Siksi he ymmärtävät niitä niin syvästi.
Rabbit ymmärtävät ne usein Uuden testamentin mukaisesti.
Pasuunansoiton juhla puhuu myös kuolleiden ylösnousemisesta.
Rabbit kutsuvat juhlaa -
elämää herättäväksi torvensoiton juhlaksi.
Juuri siitä Raamattu puhuu.
Myös rabbit yhdistävät tämän juhlan -
kuolleiden ylösnousemiseen ja Messiaan paluuseen.
Luemme jakeesta 1. Kor. 15:50 -
kuolleiden ylösnousemuksesta ja Herran paluusta:
"Mutta tämän minä sanon, veljet,
ettei liha ja veri voi periä Jumalan valtakuntaa,
eikä katoavaisuus peri katoamattomuutta.
... minä sanon teille salaisuuden:
emme kaikki kuolemaan nuku, mutta kaikki me muutumme,
yhtäkkiä, silmänräpäyksessä, viimeisen pasunan soidessa;
sillä pasuna soi, ja kuolleet nousevat katoamattomina, -
ja me muutumme."
Kaikki tapahtuu viimeisen pasuunan soidessa.
Kirjoituksissa kerrotaan kahdesta tapauksesta,
jolloin Herra itse puhaltaa pasuunaan.
Monessa kohdassa enkelit tai ihmiset puhaltavat pasuunaan,
mutta kahdesti Herra itse puhaltaa pasuunaan.
Ensimmäisen kerran se tapahtui Siinain vuorella.
Jumala itse tuli alas ja antoi lain kansalle,
joka oli kokoontuneena Herran eteen.
Kansa näki Herran kirkkauden kuluttavana tulena.
Jumala astui alas kovan pasuunanäänen pauhatessa.
Se oli ensimmäinen kerta, jolloin Herra itse puhalsi sofariin.
Toisen, tai rabbien mukaan viimeisen, kerran -
Herra itse puhaltaa pasuunaan, kun Messias palaa.
Siksi Paavalin mukaan viimeisen pasuunan soidessa -
Messiaassa kuolleet nousevat kuolemattomina ja muut muuttuvat.
Rabbit löysivät tämän opetuksen -
Sakarjan kirjan jakeesta 9:14.
Herra puhaltaa pasuunaan -
Messiaan paluun yhteydessä.
"Herra on näkyvä heidän yllänsä,
ja hänen nuolensa lähtee kuin salama.
Herra, Herra puhaltaa pasunaan -
ja kulkee etelän myrskytuulissa."
Tämä liittyy Messiaan tuloon.
Jae 15: "Herra Sebaot on suojaava heitä..."
Ylöstempaaminen ei tarkoita pois ottamista.
Se ei olisi raamatullista.
Emme me katoa, vaan meidät temmataan kohtaamaan Herra.
Hän suojelee meitä vihan maljoilta,
jotka kaadetaan maan asukkaiden ylle.
Myös Matteuksen 24. luku kertoo pasuunansoiton juhlasta,
kun Messias saapuu ja meidät temmataan ylös.
Jae 30: "Ja silloin Ihmisen Pojan merkki näkyy taivaalla,
kaikki maan sukukunnat parkuvat;
ja he näkevät Ihmisen Pojan tulevan -
pilvien päällä suurella voimalla ja kirkkaudella.
Ja hän lähettää enkelinsä suuren pasunan pauhatessa,
ja he kokoavat hänen valittunsa neljältä ilmalta,
taivasten ääristä hamaan toisiin ääriin."
Tempauksessa valitut kootaan neljältä ilmansuunnalta.
Myös Paavali kertoo 2. Tess. 2:1:ssä,
että meidät kootaan Herran luo.
Ylöstempauksessa meidät kootaan Herran luo,
kun hän kaataa maailmaan vihan maljat, tuomion tottelemattomille.
Siinä meidän ei tarvitse olla mukana.
Herra astuu alas ja pasuuna kokoaa meidät.
Me muutumme silmänräpäyksessä.
Näistä asioista pasuunansoiton juhla puhuu.
Rabbit kutsuvat juhlaa myös salatuksi päiväksi.
Se on Herran juhlista ainut, joka sattuu uudenkuun aikaan.
Muita juhlia vietetään enimmäkseen täydenkuun valossa.
Tämän juhlan aikaan taivas on pimeä.
Kuusta alkaa vasta näkyä ohuenohut sirppi.
Raamatun kalenteri seuraa kuun kiertoa.
Kuukausi kestää uudesta kuusta uuteen kuuhun.
Kuukausi kestää 29-30 päivää.
Täsmällinen kesto on kai 29,5306 päivää.
Siksi ei tiedetä, minä päivänä uusikuu on, -
minä iltana uudesta kuusta näkyy ensimmäinen sirppi.
Sinä iltana taivas on pimeä.
Kuu ei opasta valollaan.
Ihmiset valvovat nähdäkseen uudenkuun.
Matt. 24:29: "Mutta kohta niiden päivien ahdistuksen jälkeen..."
Kyse on ahdistuksen ajasta,
jota uskovatkaan eivät pääse pakoon.
Me käymme sen läpi Herran avulla.
Kun olemme rakentaneet elämämme lujalle kalliolle -
totellen Herran Sanaa, myrskyt ja tulvavedet eivät kohtaa.
Ne eivät hajota taloamme, vaan seisomme lujina läpi vaivan ajan.
"... kohta niiden päivien ahdis- tuksen jälkeen aurinko pimenee,
eikä kuu anna valoansa,
ja tähdet putoavat taivaalta, ja taivaitten voimat järkkyvät."
Taivaan pimeneminen on vahva merkki Jeshuan tulosta.
Pasuunansoiton juhlan pimeä taivas kuvaa sitä profeetallisesti.
Jerusalemin muureilla oli Raamatun aikaan vartijoita,
jotka tähystivät, milloin uudenkuun aika olisi käsillä.
Kun kaksi todistajaa näki taivaalla uudenkuun,
uusi kuukausi ilmoitettiin puhaltamalla pasuunaan.
Siitä laskettiin uuden kuukauden päivät.
Jos ensimmäistä päivää ei tiedetty,
ei tiedetty pasuunansoiton juhlan ajankohtaa.
Siksi sitä kutsuttiin salatuksi päiväksi.
Herra sanoo Matt. 24:42:ssa:
"Valvokaa... sillä ette tiedä, minä päivänä teidän Herranne tulee."
Sitä hetkeä ei tiedä kukaan.
Herra tulee kuin varas. Meidän tulee valvoa ja rukoilla,
että huomaisimme, kun hän tulee.
Profeetallinen sana on selvä ja tarkka.
Pasuunansoiton juhla puhuu siis -
Messiaan tulosta ja tempauksesta hänen luokseen pilviin,
että olisimme hänen kanssaan, kun hän palaa.
Se on kuvattu tarkasti Herran juhla-ajoissa.
Herra on säätänyt päivän, jolloin hän tuomitsee maailman -
vanhurskaasti sen miehen kautta, jonka hän on siihen määrännyt.
Mutta sen päivän tietää vain Isä.
Koska me emme sitä tiedä, täytyy valvoa ja rukoilla -
aivan kuin Raamatun ajan muurinvartijat, jotka eivät -
tienneet tarkasti, milloin 7. kuukauden 1. päivä tulisi.
Rabbit kutsuvat juhlaa myös Messiaan häiksi.
Sekin pitää täysin paikkansa Uuden testamentin kanssa.
Meidät temmataan pilviin kohtaamaan Ylkämme.
Olemme Messiaan morsian ja kuulumme hänelle.
Ylöstempaus on niitä varten, jotka odottavat Ylkää -
ja ovat valmiita hänen paluuseensa.
Mikä valtava esikuva ylöstempauksesta!
Nykyjuutalaisille pasuunajuhla on myös uudenvuodenpäivä.
Rabbien mukaan sinä päivänä Aadam luotiin.
Silloin alkoi ihmisten ajanlasku.
Luominen tapahtui ensimmäisten kuuden päivän aikana.
Luomisviikon ajanlaskusta emme puhu tässä ohjelmassa.
Rabbien mukaan Aadam luotiin pasuunansoiton päivänä.
Aion puhua myös kokonaisen ohjelman siitä, -
että Sanan mukaan Jeesus syntyi pasuunansoiton päivänä.
Hän tuli ensimmäisen kerran tämän juhlan aikana.
Hän myös palaa pasuunansoiton juhlassa.
Nykyään voi tutkia tietokoneohjelmilla -
missä asennossa tähdet olivat taivaalla -
satoja, jopa tuhansia vuosia sitten.
Luen, mitä sinä iltana tapahtui,
kun Messias syntyi Betlehemissä.
Ilmestyskirjan 12. luvussa puhutaan naisesta, jolla oli -
pukunaan aurinko, jalkojen alla kuu ja seppeleenä 12 tähteä.
Hän huusi synnytystuskissaan.
Juuri tämä kuva näkyi taivaalla 11.9. vuonna 3 eaa.
Kaikki tutkijat ovat sitä mieltä, -
ettei Messias syntynyt vuonna nolla vaan sitä ennen.
Kalenterimme laskettiin väärällä tavalla.
Siis 11.9. vuonna 3 eaa. -
klo 18:18 - 19:39 -
oli Neitsyen tähtikuvio puettuna aurinkoon, -
kuu jalkojensa alla ja 12 tähteä seppeleenä.
Myöhemmin yöllä -
alkoi Messiaan tähti näkyä taivaalla idässä.
Se oli itämaan tietäjien näkemä tähti ja Melkisedekin tähti.
Taivaalla näkyvät tähdet olivat Regulus,
joka on hepreaksi melech, kuningas,
sekä Jupiter, hepreaksi sedek.
Ne ovat kuva Melkisedekistä, joka oli Messiaan esikuva.
Ne kohtasivat Leon, leijonan, jalkojen välissä.
Leijonahan on Juudan heimon esikuva.
Jaakobista nousisi valtikka -
tarkemmin sanottuna Juudasta.
Teemme siitä toisen ohjelman myöhemmin.
Näin tapahtui juuri kun muureilla puhallettiin pasuunaan.
Soitto ilmoitti, että pasuunansoiton juhla oli alkanut Jerusalemissa.
Silloin Maria huusi synnytystuskissaan -
ja synnytti Messiaan.
Ortodoksit viettävät Marian ilmestyspäivää 26.12.
Ortodokseilla ovat Raamatun perinteet usein vahvempina -
kuin katolisella kirkolla ja lännen protestanteilla.
Me vietämme joulua Jeesuksen syntymän muistoksi,
mutta aluksi silloin vietettiin Marian ilmestyspäivää.
Se ajankohta sopii paljon paremmin Messiaan syntymään -
9 kk myöhemmin pasuunajuhlan aikaan.
Messias palaa samoin pilven päällä -
suurella voimalla ja kirkkaudella pasuunan soidessa.
Koko kuukauden ennen pasuunansoiton juhlaa -
juutalaiset puhaltavat joka aamu synagogissa sofariin.
Näin he valmistavat kansaa tulevaan juhlaan.
Sitä aikaa me elämme nyt.
Henkimaailmassa torvet soivat herättämään korvat kuulemaan, -
mitä Henki seurakunnille sanoo.
Messiaan paluu on lähellä.
Meidän tulee valvoa ja odottaa häntä.
Oletko siihen valmis? Toivon niin.
Pyydä Jeesus sydämeesi -
ja tunnusta hänet Herraksesi ja Vapahtajaksesi,
niin pääset sinä päivänä mukaan.
Suomennos: Annamari Kortelainen